КОМИ РЕСПУБЛИКАЛӦН ОЛАНПАС

Коми Республикаса ӧткымын оланпасӧ вежсьӧмъяс пыртӧм йылысь

# Примитӧма Коми Республикаса

# Каналан Сӧветӧн 2016 вося рака тӧлысь 24 лунӧ

**1 статья.** Пыртны «Коми Республикаын муниципальнӧй службалӧн ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5357 ст.; 2008, 5 №, 212 ст.; 6 №, 281 ст.; 11 №, 624 ст.; 2009, 11 №, 172 ст.; 17 №, 281 ст.; 33 №, 608 ст.; 2010, 6 №, 88 ст.; 10 №, 186 ст.; 191 ст.; 44 №, 1030 ст.; 2011, 5 №, 83 ст.; 55 №, 1668 ст.; 1672 ст.; 2012, 34 №, 782 ст.; 51 №, 1168 ст.; 70 №, 1801 ст.; 2013, 18 №, 365 ст.; 32 №, 597 ст.; 2014, 9 №, 105 ст.; 27 №, 520 ст.; 33 №, 675 ст.; 35 №, 723 ст.; 2015, 8 №, 96 ст.; 21 №, 299 ст.) татшӧм вежсьӧмъяс:

1. 4 статьяын:

1) 1 юкӧнын да 2 юкӧнлӧн медводдза абзацын «(канму службаын)» кывъяс киритны;

2) 2 юкӧнын:

а) 1 да 2 пунктъяс гижны тадзи:

«1) муниципальнӧй службаса вылыс чинъяс серти:

кар кытшын, муниципальнӧй районын, кар овмӧдчӧминын — вылыс тшупӧда тӧдӧмлун, муниципальнӧй службаын кык воысь абу этшаджык стаж либӧ специальносьт, дасьтан нырвизь серти куим воысь абу этшаджык уджалан стаж;

сикт овмӧдчӧминын — вылыс тшупӧда тӧдӧмлун либӧ уджсикасын шӧр тшупӧда тӧдӧмлун, муниципальнӧй службаын кык воысь абу этшаджык стаж либӧ специальносьт, дасьтан нырвизь серти куим воысь абу этшаджык уджалан стаж;

2) муниципальнӧй службаса ыджыд чинъяс серти:

кар кытшын, муниципальнӧй районын, кар овмӧдчӧминын — вылыс тшупӧда тӧдӧмлун, муниципальнӧй службаын кык воысь абу этшаджык стаж либӧ специальносьт, дасьтан нырвизь серти кык воысь абу этшаджык уджалан стаж;

сикт овмӧдчӧминын ‒ вылыс тшупӧда тӧдӧмлун либӧ уджсикасын шӧр тшупӧда тӧдӧмлун, муниципальнӧй службаын кык воысь абу этшаджык стаж либӧ специальносьт, дасьтан нырвизь серти кык воысь абу этшаджык уджалан стаж;»;

б) содтыны татшӧм сюрӧса 21 пункт:

«21) муниципальнӧй службаса нуӧдысь чинъяс серти:

кар кытшын, муниципальнӧй районын, кар овмӧдчӧминын — вылыс тшупӧда тӧдӧмлун, муниципальнӧй службаын кык воысь абу этшаджык стаж либӧ специальносьт, дасьтан нырвизь серти ӧти воысь абу этшаджык уджалан стаж;

сикт овмӧдчӧминын — вылыс тшупӧда тӧдӧмлун либӧ уджсикасын шӧр тшупӧда тӧдӧмлун, муниципальнӧй службаын ӧти воысь абу этшаджык стаж либӧ специальносьт, дасьтан нырвизь серти ӧти воысь абу этшаджык уджалан стаж.»;

в) кӧкъямысӧд абзац гижны тадзи:

«Йӧзлы, кодъяслӧн эм специалистлӧн либӧ магистрлӧн отличиеа диплом, диплом сетан лунсянь куим во чӧжӧн индысьӧны муниципальнӧй районъясса, кар кытшъясса меставывса асвеськӧдлан органъясӧ муниципальнӧй службаса нуӧдысь чинъясӧ уджавны пыригӧн муниципальнӧй службаын стаж дорӧ либӧ специальносьт, дасьтан нырвизь серти уджалан стаж дорӧ татшӧм типӧвӧй квалификация корӧмъяс - муниципальнӧй службаын ӧти воысь абу этшаджык стаж либӧ специальносьт, дасьтан нырвизь серти уджалан стаж.»;

г) содтыны татшӧм сюрӧса ӧкмысӧд абзац:

«Йӧзлы, кодъяслӧн эм специалистлӧн либӧ магистрлӧн отличиеа диплом, диплом сетан лунсянь куим во чӧжӧн кар овмӧдчӧминса (сикт овмӧдчӧминса) меставывса асвеськӧдлан органӧ уджавны пыригӧн муниципальнӧй службаын стаж дорӧ либӧ специальносьт, дасьтан нырвизь серти уджалан стаж дорӧ корӧмъяс абуӧсь;»;

3) 21 юкӧн киритны;

4) 4 юкӧнын «либӧ канму гражданскӧй службаса вылыс, ыджыд чин группаясын, либӧ муниципальнӧй службаса вылыс, ыджыд чин группаясын куим воысь абу этшаджык уджалан стаж либӧ юрнуӧдысь чинъясын вит воысь абу этшаджык уджалан стаж» кывъяс вежны «либӧ канму гражданскӧй службаса вылыс, ыджыд чин группаясын, муниципальнӧй чинъясын либӧ муниципальнӧй службаса вылыс, ыджыд чин группаясын кык воысь абу этшаджык уджалан стаж либӧ юрнуӧдысь чинъясын куим воысь абу этшаджык уджалан стаж» кывъясӧн.

2. 101 статьялысь 4 юкӧн киритны.

3. 11 статья гижны тадзи:

«**11 статья. Муниципальнӧй службаын стаж арталан пӧрадок**

1. Муниципальнӧй службаын стажӧ (тырвыйӧ кадколастӧ) пырӧны уджалан кадколастъяс:

1) муниципальнӧй служба чинъясын;

2) муниципальнӧй чинъясын;

3) Россия Федерацияса канму чинъясын да Россия Федерацияса субъектъяслӧн канму чинъясын;

4) канму гражданскӧй служба чинъясын, воинскӧй чинъясын да мукӧд сикас федеральнӧй канму служба чинын;

5) федеральнӧй оланпастэчас серти мукӧд чинын.

2. Муниципальнӧй службаын уна во уджалӧмысь чина оклад дорӧ быдтӧлысся надбавка урчитӧм, уна во уджалӧмысь быдвося содтӧд мынтысяна ӧтпусклысь кадколастсӧ урчитӧм, вывті бура муниципальнӧй служба нуӧмысь ӧтчыдысь ошкӧм урчитӧм вылӧ чинъясын уджалан кадколастъяс кындзи, кутшӧмъясӧс индӧма тайӧ статьялӧн 1 юкӧнын, муниципальнӧй службаын стажӧ пыртӧны (арталӧны) чинъясын уджалан кадколастъяс, кутшӧмъясӧс пыртӧны (арталӧны) канму гражданскӧй службаын стажӧ «Россия Федерацияса канму гражданскӧй служба йылысь» Федеральнӧй оланпаслӧн 54 статьяса 2 юкӧн серти.

Муниципальнӧй службаын уна во уджалӧмысь чина оклад дорӧ быдтӧлысся надбавка урчитӧм, уна во уджалӧмысь быдвося содтӧд мынтысяна ӧтпусклысь кадколастсӧ урчитӧм, вывті бура муниципальнӧй служба нуӧмысь ӧтчыдысь ошкӧм урчитӧм вылӧ муниципальнӧй служба стажӧ арталӧны уджалан (служитан) кадколастъяс, кутшӧмъясӧс водзджык вӧлі пыртӧма (арталӧма) урчитӧм пӧрадокын индӧм стажӧ 2005 вося урасьӧм тӧлысь 2 лун вылӧ.

3. Муниципальнӧй служба чинъясын уджалысь йӧзлы уна во уджалӧмысь пенсия индӧм вылӧ муниципальнӧй службаын стажӧ чинъясын уджалан кадколастъяс кындзи, кутшӧмъясӧс урчитӧма тайӧ статьялӧн 1 юкӧнын, пыртӧны (арталӧны) служитан (уджалан) кадколастъяс, кутшӧмъясӧс пыртӧны (арталӧны) Коми Республикаса канму гражданскӧй службаын стажӧ йӧзлы уна во уджалӧмысь пенсия индӧм вылӧ, кодъяс уджалісны Коми Республикаса канму гражданскӧй служба чинъясын «Коми Республикаса канму гражданскӧй служба чинъясын уджалысь йӧзӧс пенсияӧн могмӧдӧм йылысь» Коми Республикаса Оланпас серти.

Муниципальнӧй служба чинъясын уджалысь йӧзлы уна во уджалӧмысь пенсия индӧм вылӧ муниципальнӧй службаын стажӧ служитан (уджалан) кадколастъяссӧ пыртӧны Коми Республикаса канму гражданскӧй служба чинъясын уджалысь йӧзлы уна во уджалӧмысь пенсия индӧм вылӧ Коми Республикаса канму гражданскӧй службаын стажӧ служитан (уджалан) кадколастъяс пыртан пӧрадок серти, кутшӧмӧс урчитӧма Коми Республикаса Юралысь.

4. Муниципальнӧй служащӧйлысь муниципальнӧй службаын стаж арталігӧн ӧтвывтӧны сыӧ пыртан (арталан) служитан (уджалан) став кадколастсӧ.

5. Муниципальнӧй службаын стаж эскӧдысь документъясӧн лоӧны уджалан книжка, военнӧй билет, военнӧй комиссариатысь справка да мукӧд документ, кутшӧмъясӧс урчитӧма Россия Федерацияса оланпастэчасӧн да Коми Республикаса оланпастэчасӧн.».

4. Муниципальнӧй службаса лӧсялана чинъяс дорӧ да Коми Республикаса канму гражданскӧй службаса лӧсялана чинъяс дорӧ квалификационнӧй корӧмъяс серти муниципальнӧй служба чинъяслӧн да Коми Республикаса канму гражданскӧй служба чинъяслӧн лӧсяланлунлӧн 1 позицияса 5 графаын (Оланпас дорӧ 2 содтӧд) «да Коми Республикаса Веськӧдлан котырӧс» кывъяс киритны.

5. Муниципальнӧй юкӧнлӧн администрацияса юрнуӧдысь (юралысь) чинӧ контракт серти индӧм морткӧд контрактлӧн типӧвӧй формаын 10 пунктса 5 пунктулын (Оланпас дорӧ 3 содтӧд):

1) «Россия Федерацияса гражданскӧй кодексӧн;» кывъяс вежны «Россия Федерацияса гражданскӧй кодексӧн.» кывъясӧн;

2) содтыны татшӧм сюрӧса мӧд абзац:

«Юрнуӧдысь, коді сдайтіс козинсӧ, кутшӧмӧс босьтіс протокольнӧй мероприятиекӧд, служебнӧй командировкакӧд либӧ мӧд официальнӧй мероприятиекӧд йитӧдын, вермӧ сійӧс вештыны Россия Федерацияса нормативнӧй инӧда актъясӧн урчитӧм пӧрадокын;».

**2 статья.** Пыртны «Коми Республикаса канму гражданскӧй служба чинъясын уджалысь йӧзӧс пенсияӧн могмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2008, 5 №, 210 ст.; 11 №, 611 ст.; 2010, 10 №, 191 ст.; 44 №, 1021 ст.; 50 №, 1434 ст.; 2011, 55 №, 1672 ст.; 2012, 34 №, 782 ст.; 2013, 32 №, 589 ст.; 2014, 35 №, 723 ст.; 2015, 21 №, 297 ст.; 2016, 1 №, 7 ст.) татшӧм вежсьӧмъяс:

31 статья киритны.

**3 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Тайӧ Оланпаслӧн 1 статьяса 1 пунктын 1 пунктувлӧн выныс паськалӧ 2016 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Тайӧ Оланпасын 2 статьялӧн выныс оз паськав йӧз вылӧ, кодъяс серти уна во уджалӧмысь пенсия индӧм йылысь помшуӧмсӧ примитӧма тайӧ Оланпас вынсявтӧдз.

Коми Республикаса Юралысьлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2016 вося косму тӧлысь 4 лун

25-РЗ №